สรุปภาวะตลาดต่างประเทศ ประจำวันที่ 23 ก.พ. 2564
สรุปภาวะตลาดต่างประเทศ ประจำวันที่ 23 ก.พ. 2564
24 ก.พ. 2564

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (23 ก.พ.) หลังจากนายเจอโรม พาวเวล ประธานธนาคารกลางสหรัฐ (เฟด) ส่งสัญญาณว่า เฟดจะยังคงใช้นโยบายผ่อนคลายทางการเงินต่อไป และจะใช้เครื่องมือทุกอย่างเพื่อพยุงเศรษฐกิจสหรัฐ อย่างไรก็ดี ดัชนี Nasdaq ปิดในแดนลบเนื่องจากนักลงทุนยังคงเทขายหุ้นกลุ่มเทคโนโลยีอย่างต่อเนื่อง
ดัชนีเฉลี่ยอุตสาหกรรมดาวโจนส์ปิดที่ 31,537.35 จุด เพิ่มขึ้น 15.66 จุด หรือ +0.05% ดัชนี S&amp;P500 ปิดที่ 3,881.37 จุด เพิ่มขึ้น 4.87 จุด หรือ +0.13% และดัชนี Nasdaq ปิดที่ 13,465.20 จุด ลดลง 67.85 จุด หรือ -0.50%
 
ตลาดหุ้นยุโรปปิดลดลงเมื่อคืนนี้ (23 ก.พ.) เนื่องจากนักลงทุนเทขายหุ้นกลุ่มต่างๆ ออกมา โดยเฉพาะหุ้นกลุ่มเทคโนโลยี หลังอัตราผลตอบแทนพันธบัตรปรับตัวขึ้น ขณะที่การเปิดเผยผลประกอบการที่ไร้ทิศทางของบริษัทจดทะเบียนทำให้นักลงทุนไม่แน่ใจเกี่ยวกับอัตราการฟื้นตัวของเศรษฐกิจจากผลกระทบของโรคโควิด-19
ดัชนี Stoxx Europe 600 ปิดตลาดที่ระดับ 411.32 จุด ลดลง 1.74 จุด หรือ -0.42%
ดัชนี DAX ปิดที่ 13,864.81 จุด ลดลง 85.23 จุด หรือ -0.61% ขณะที่ดัชนี CAC 40 ปิดที่ 5,779.84 จุด เพิ่มขึ้น 12.40 จุด หรือ +0.21% และดัชนี FTSE 100 ปิดที่ 6,625.94 จุด เพิ่มขึ้น 13.70 จุด หรือ +0.21%
 
ตลาดหุ้นลอนดอนปิดบวกเมื่อคืนนี้ (23 ก.พ.) เนื่องจากนักลงทุนขานรับความหวังที่เศรษฐกิจอังกฤษจะฟื้นตัวจากผลกระทบของโรคโควิด-19 หลังจากรัฐบาลวางแผนที่จะผ่อนคลายข้อจำกัดในการควบคุมโรคระบาด
ดัชนี FTSE 100 ปิดที่ 6,625.94 จุด เพิ่มขึ้น 13.70 จุด หรือ +0.21%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับลงเล็กน้อยเมื่อคืนนี้ (23 ก.พ.) ขณะที่นักลงทุนจับตาสถานการณ์การผลิตน้ำมันในรัฐเท็กซัสที่ยังคงได้รับผลกระทบจากสภาพอากาศที่หนาวเย็นจัด นอกจากนี้ นักลงทุนยังจับตาตัวเลขสต็อกน้ำมันดิบซึ่งสำนักงานสารสนเทศด้านพลังงานสหรัฐ (EIA) มีกำหนดเปิดเผยในวันนี้
สัญญาน้ำมันดิบ WTI ส่งมอบเดือนเม.ย. ลดลง 3 เซนต์ หรือ 0.1% ปิดที่ 61.67 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนเม.ย. เพิ่มขึ้น 13 เซนต์ หรือ 0.2% ปิดที่ 65.37 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อคืนนี้ (23 ก.พ.) เนื่องจากนักลงทุนเทขายทองคำในฐานะสินทรัพย์ที่ปลอดภัย หลังจากนายเจอโรม พาวเวล ประธานธนาคารกลางสหรัฐ (เฟด) ได้แสดงมุมมองบวกเกี่ยวกับแนวโน้มเศรษฐกิจของสหรัฐ นอกจากนี้ การแข็งค่าของสกุลเงินดอลลาร์ยังเป็นปัจจัยฉุดราคาทองคำเช่นกัน
สัญญาทองคำตลาด COMEX (Commodity Exchange) ส่งมอบเดือนเม.ย. ลดลง 2.5 ดอลลาร์ หรือ 0.14% ปิดที่ 1,805.9 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 39.7 เซนต์ หรือ 1.41% ปิดที่ 27.688 ดอลลาร์/ออนซ์
สัญญาพลาตินัมส่งมอบเดือนเม.ย. ลดลง 42.6 ดอลลาร์ หรือ 3.32% ปิดที่ 1,239.7 ดอลลาร์/ออนซ์
สัญญาพัลลาเดียมส่งมอบเดือนมี.ค. ร่วงลง 57 ดอลลาร์ หรือ 2.4% ปิดที่ 2,335.10 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (23 ก.พ.) หลังจากนายเจอโรม พาวเวล ประธานธนาคารกลางสหรัฐ (เฟด) ได้แสดงมุมมองบวกเกี่ยวกับแนวโน้มเศรษฐกิจของสหรัฐ ขณะที่เงินปอนด์ได้แรงหนุนจากการที่รัฐบาลอังกฤษประกาศผ่อนคลายมาตรการล็อกดาวน์
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.15% แตะที่ 90.1663 เมื่อคืนนี้
ดอลลาร์สหรัฐแข็งค่าเมื่อเทียบกับเงินเยน ที่ระดับ 105.31 เยน จากระดับ 105.03 เยน และแข็งค่าเมื่อเทียบกับฟรังก์สวิส ที่ระดับ 0.9055 ฟรังก์ จากระดับ 0.8957 ฟรังก์ แต่เมื่อเทียบกับดอลลาร์แคนาดา ดอลลาร์สหรัฐอ่อนค่าลงสู่ระดับ 1.2593 ดอลลาร์แคนาดา จากระดับ 1.2602 ดอลลาร์แคนาดา
ยูโรอ่อนค่าเมื่อเทียบกับดอลลาร์สหรัฐ ที่ระดับ 1.2144 ดอลลาร์ จากระดับ 1.2164 ดอลลาร์ ขณะที่เงินปอนด์แข็งค่าขึ้นแตะที่ระดับ 1.4107 ดอลลาร์ จากระดับ 1.4074 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.7910 ดอลลาร์สหรัฐ จากระดับ 0.7922 ดอลลาร์สหรัฐ